CELEX: 62014CA0055
Language: sk
Date: 2015-01-22 00:00:00
Title: Vec C-55/14: Rozsudok Súdneho dvora (deviata komora) z 22. januára 2015 (návrh na začatie prejudiciálneho konania, ktorý podal Cour d’appel de Mons – Belgicko) – Régie communale autonome du stade Luc Varenne/Belgický štát (Návrh na začatie prejudiciálneho konania — Smernica 77/388/EHS — DPH — Oslobodenia od daní — Článok 13 B písm. b) — Pojem „oslobodený prenájom nehnuteľného majetku“ — Poskytnutie futbalového štadióna za úhradu — Zmluva o poskytnutí ponechávajúca majiteľovi určité práva a právomoci — Poskytovanie rôznych služieb tvoriacich 80 % zmluvne uvádzanej úhrady majiteľom)

30.3.2015   
            
            
               SK
            
            
               Úradný vestník Európskej únie
            
            
               C 107/13
            
         
      Rozsudok Súdneho dvora (deviata komora) z 22. januára 2015 (návrh na začatie prejudiciálneho konania, ktorý podal Cour d’appel de Mons – Belgicko) – Régie communale autonome du stade Luc Varenne/Belgický štát
      (Vec C-55/14) (1)
      
      ((Návrh na začatie prejudiciálneho konania - Smernica 77/388/EHS - DPH - Oslobodenia od daní - Článok 13 B písm. b) - Pojem „oslobodený prenájom nehnuteľného majetku“ - Poskytnutie futbalového štadióna za úhradu - Zmluva o poskytnutí ponechávajúca majiteľovi určité práva a právomoci - Poskytovanie rôznych služieb tvoriacich 80 % zmluvne uvádzanej úhrady majiteľom))
      (2015/C 107/16)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour d’appel de Mons
      
         Účastníci konania pred vnútroštátnym súdom
      
      
         Žalobkyňa: Régie communale autonome du stade Luc Varenne
      
         Žalovaný: Belgický štát
      
         Výrok rozsudku
      
      Článok 13 B písm. b) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať v tom zmysle, že poskytnutie futbalového štadiónu za úhradu v zmysle zmluvy, ktorá ponecháva majiteľovi určité práva a právomoci a upravuje poskytovanie rozličných služieb z jeho strany, najmä služieb údržby, upratovania, starostlivosti a udržiavania, ktoré tvoria 80 % zmluvne uvádzanej úhrady, v zásade nepredstavuje „prenájom nehnuteľného majetku“ v zmysle tohto ustanovenia. Posúdiť to však prináleží vnútroštátnemu súdu.
      
         (1)  Ú. v. EÚ C 102, 7.4.2014.